b'\n_START_ARTICLE_\nDuba\xc5\xa1nica\n_START_PARAGRAPH_\nDuba\xc5\xa1nica nekada\xc5\xa1nje selo i \xc5\xbeupa na sjeverozapadu otoku Krka, koje je osnovano negdje pred kraj 15 stolje\xc4\x87a, najkasnije 1491. kada su \xc5\xbeitelji dobili pravo na vlastitog \xc5\xbeupnika. Selo Duba\xc5\xa1nica je izumrlo u 18. stolje\xc4\x87u, a u 19. stolje\xc4\x87u njegovu funkciju preuzima naselje Bogovi\xc4\x87i u kojima je 1644. zapo\xc4\x8dela gradnja kapele Majke Bo\xc5\xbeje Karmelske, ali je ime \xc5\xbeupe i dalje ostalo Duba\xc5\xa1nica, a prisutno je i danas u imenu op\xc4\x87ine Malinska-Duba\xc5\xa1nica. Na mjestu nekada\xc5\xa1nje kapelice danas se nalazi \xc5\xbdupna crkva sv. Apolonara, a mjesto Bogovi\xc4\x87i danas je gotovo sraslo sa Malinskom. Podru\xc4\x8dje dana\xc5\xa1nje Duba\xc5\xa1nice \xc4\x8dini 19 manjih naselja.\n_START_SECTION_\nIme\n_START_PARAGRAPH_\nIme je dobila po hrastu (dubu), odnosno gustim \xc5\xa1umama duba kojima je taj kraj bio prekriven.\n_START_SECTION_\n19 naselja Duba\xc5\xa1nice\n_START_PARAGRAPH_\nBogovi\xc4\x87i (nekada\xc5\xa1nje sredi\xc5\xa1te, danas tu funkciju ima Malinska), Baru\xc5\xa1i\xc4\x87i, Kremeni\xc4\x87i, Ljuti\xc4\x87i, Mil\xc4\x8deti\xc4\x87i, Milov\xc4\x8di\xc4\x87i, O\xc5\xa1trobradi\xc4\x87i, Porat, Radi\xc4\x87i, Sv. Ivan, Stril\xc4\x8di\xc4\x87i, Sablji\xc4\x87i, Sv. Anton, Sv. Vid-Miholjice, Tur\xc4\x8di\xc4\x87i, Vanta\xc4\x8di\xc4\x87i, Zidari\xc4\x87i, \xc5\xbdgombi\xc4\x87i\n_START_SECTION_\nPovijest\n_START_PARAGRAPH_\nSredinom 15. stolje\xc4\x87a na podru\xc4\x8dje Duba\xc5\xa1nice, \xc5\xa0otoventa i sjeverni dio op\xc4\x87ine Dobrinj knez Ivan VII. Frankopan, je naselio 200-tinjak obitelji s Velebita kojima je dao zemlju na upravljanje, a zauzvrat su morali davati dio prinosa njegovoj plemi\xc4\x87koj obitelji. Dotada\xc5\xa1nje hrvatsko stanovni\xc5\xa1tvo te je doseljenike zvalo Murlacima ili Morlacima, tj. Vlasima. Me\xc4\x91utim, tako su oto\xc4\x8dani op\xc4\x87enito nazivali stanovnike priobalja; npr. stanovnici Krka i Mle\xc4\x8dani kanal izme\xc4\x91u Krka i Vinodola nazivali su Murla\xc4\x8dkim kanalom. Prema tome radilo se zapravo ve\xc4\x87inom o Hrvatima, a \xc5\xa1to potvr\xc4\x91uju i njihova prezimena prema kojima su sela kasnije i dobila nazive. Osim Hrvata bilo je i nekoliko doista vla\xc5\xa1kih obitelji._NEWLINE_Ve\xc4\x87 koncem 15. st. dio doseljenika je odselio u Istru i naselio se na podru\xc4\x8dje planine \xc4\x86i\xc4\x87arije, tzv. \xc4\x86i\xc4\x87i._NEWLINE_Do 19. stolje\xc4\x87a ti su doseljenici u Duba\xc5\xa1nicu (Morlaci) govorili jednom vrstom romanskog dijalekta,kr\xc4\x8dkorumunjski ili se jo\xc5\xa1 koristi naziv Murla\xc4\x8dka Besida, koji je s vremenom poprimio ve\xc4\x87inu slavenskih rije\xc4\x8di. Za razliku od njihovog jezika koji je izumro, dio onih Murlaka koji su odselili u Istru jo\xc5\xa1 i danas govore posebnom vrstom romanskog narje\xc4\x8dja Istrorumunjskim.\n_START_SECTION_\nGospodarstvo\n_START_PARAGRAPH_\nPoljodjelstvo, povrtlarstvo i vinogradarstvo.\n_START_SECTION_\nZanimljivosti\n_START_PARAGRAPH_\nPoznato je da je pustinja Prizidnice na otoku \xc4\x8ciovu imao pripadnike koji su do\xc5\xa1li \xc4\x8dak iz ovog sela.'